text: Somaliere truede med springkniv
  26 august 2013 kl. 07.34
  To somaliere truede med en springkniv under et gaderøveri på Storkevej ved tunnelen på Lærkevej i Kolding. En 26-årig mand fra Kolding blev truet til at aflevere sin scooter, smykker og telefon.
  De to mørke mænd tvang ham af scooteren og forlangte at få hans smykker og telefon. Derefter forsvandt de af stisystemet - i retning mod Kolding Gymnasium.
  Politiet søger vidner til overfaldet, som skete ved 12.30-tiden. Politiet er interesseret i at høre fra folk, som kan have set de to somaliere - enten før eller efter røveriet.
  De to beskrives begge som 18 til 24 år. Den ene var ca. 180 cm og havde et karakteristisk fipskæg. Han bar en sort trøje med hvid skrift og lyse jeans.
  Den anden var lidt lavere, ca. 175 cm. Han var iført en rød T-Shirt og baggy camouflagebukser.
  Det var den mindste, som truede med en springkniv
  